Oficiālais Vēstnesis L 102 , 07/04/2004 Lpp. 0073 - 0074



Komisijas Lēmums (2004. gada 30. marts), ar kuru groza I pielikumu Lēmumam 2003/804/EK, ar ko nosaka dzīvnieku veselības nosacījumus un sertifikācijas prasības attiecībā uz mīkstmiešu, to olšūnu un gametu ievešanu tālākai audzēšanai, nobarošanai, izklāšanai jaunā vietā vai lietošanai cilvēku uzturā (Izziņots ar dokumenta numuru C(2004) 1076) (Dokuments attiecas uz EEZ) (2004/319/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 28. janvāra Direktīvu 91/67/EEK, kura attiecas uz dzīvnieku veselības nosacījumiem, ar ko reglamentē akvakultūras dzīvnieku un produktu laišanu tirgū [1], un jo īpaši tās 19. panta 1. punktu, tā kā: (1) Lēmumā 2003/804/EK [2] sagatavots to trešo valstu saraksts, no kurām dalībvalstīm ir atļauts ievest Kopienā dzīvus mīkstmiešus, to olšūnas un gametas tālākai audzēšanai, nobarošanai, izklāšanai jaunā vietā vai lietošanai cilvēku uzturā, kā arī noteikti paraugi sertifikātiem, kam jābūt pie šādiem sūtījumiem. (2) Pieņemot Lēmumu 2003/804/EK, tā I pielikumā nevarēja iekļaut nevienu trešo valsti. (3) Kopš Direktīvas 91/67/EEK stāšanās spēkā nav mainījušās dzīvnieku veselības prasības akvakultūras dzīvnieku ievešanai Kopienā no trešām valstīm. Līdz saskaņotu sertifikācijas prasību noteikšanai dalībvalstis bija atbildīgas par to, lai nodrošinātu, ka akvakultūras dzīvnieku un to produktu ievedumi no trešām valstīm atbilst nosacījumiem, kas ir vismaz līdzvērtīgi tiem, kuri attiecas uz Kopienas produktu laišanu tirgū saskaņā ar Direktīvas 91/67/EEK 20. panta 3. punktu. (4) Tādēļ starp dažām trešām valstīm un dažām dalībvalstīm notiek tirdzniecība ar dzīviem mīkstmiešiem lietošanai cilvēku uzturā. Šī tirdzniecība jāpārtrauc no 2004. gada 1. maija, kad tiks īstenots Lēmums 2003/804/EK. (5) Lai nevajadzīgi nepārtrauktu tirdzniecību no trešām valstīm, ko dalībvalstis ir atzinušas par atbilstošām nosacījumiem, kuri ir vismaz līdzvērtīgi tiem, kas piemērojami laišanai tirgū Kopienā, dažas trešās valstis jāiekļauj minētā lēmuma I pielikumā uz pārejas posmu, līdz tiks pabeigtas Kopienas tiesību aktos paredzētās pārbaudes uz vietas. (6) Šāds pagaidu uzskaitījums attiecināms tikai uz cilvēku uzturam paredzētu dzīvu mīkstmiešu ievedumiem no teritorijām, kam piešķirta attiecīga atļauja saskaņā ar Padomes Direktīvu 91/492/EEK [3]. (7) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 2003/804/EK I pielikumu aizstāj ar šā lēmuma pielikumu. 2. pants Šo lēmumu piemēro no 2004. gada 1. maija. 3. pants Šis lēmums ir adresēts dalībvalstīm. Briselē, 2004. gada 30. martā Komisijas vārdā — Komisijas loceklis David Byrne [1] OV L 46, 19.2.1991., 1. lpp. Direktīvā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.) [2] OV L 302, 21.11.2003., 22. lpp. [3] OV L 268, 24.9.1991., 1. lpp. Direktīvā jaunākie grozījumi izdarīti ar Regulu (EK) Nr. 806/2003. -------------------------------------------------- PIELIKUMS " I PIELIKUMS Teritorijas, no kurām atļauts ievest dzīvus mīkstmiešus, to olšūnas un gametas, ko paredzēts tālāk audzēt, nobarot vai izklāt jaunā vietā Eiropas Kopienas ūdeņos Valsts | Teritorija | Īpašas prasības | Piezīmes | ISO kods | Nosaukums | Kods | Apraksts | Bonamia ostreae | Marteilia refrin- gens | CA | Kanāda | | | Nē | Nē | Dzīvi mīkstmieši tikai cilvēku uzturam | HR | Horvātija | | | Nē | Nē | Dzīvi mīkstmieši tikai cilvēku uzturam | MA | Maroka | | | Nē | Nē | Dzīvi mīkstmieši tikai cilvēku uzturam | NZ | Jaunzēlande | | | Nē | Nē | Dzīvi mīkstmieši tikai cilvēku uzturam | TN | Tunisija | | | Nē | Nē | Dzīvi mīkstmieši tikai cilvēku uzturam | TR | Turcija | | | Nē | Nē | Dzīvi mīkstmieši tikai cilvēku uzturam | US | Amerikas Savienotās Valstīs | | | Nē | Nē | Dzīvi mīkstmieši tikai cilvēku uzturam | " --------------------------------------------------